**วันอาทิตย์ที่ 28 มกราคม 2024**

**คำเทศนาชุด: เดินกับพระเจ้า - ตอนที่ 1: เดินในความรัก**

**บทนำชุดคำเทศนา**

ในคำเทศนาชุดนี้เราจะเรียนรู้ถึงความจริงที่พระเจ้าได้ทรงเปิดเผยไว้ให้กับผู้เชื่อ ให้กับคริสตจักรในพันธสัญญาใหม่ผ่านทางอัครทูตเปาโลในเอเฟซัส 5:1-21 เพื่อช่วยให้เราเติบโตขึ้นและเดินกับพระเจ้าอย่างแท้จริง

**บทนำ**

พระธรรมเอเฟซัสสอนผู้เชื่อว่า เมื่อเราอยู่ในพระคริสต์แล้ว การเดินของเราไม่เหมือนเดิมอีกต่อไป เราไม่ควรเดินเหมือนเดิม ในทางเดิม แต่ควรเดินในทางใหม่คือ การเดินกับพระเจ้า เดินในทางของพระองค์ และจากเอเฟซัส 5:1-7 เราจะเห็นได้ว่า การเดินกับพระเจ้าคือ การที่เรา “เดินในความรัก”

1. เลียนแบบพระเจ้าให้สมกับเป็นบุตรที่รัก และดำเนินในความรักเหมือนพระคริสต์ - เอเฟซัส 5:1-2, 2 โครินธ์ 2:14, เยเรมีย์ 31:3, ยอห์น 1:12
2. อย่าเอ่ยสิ่งที่ไม่เหมาะสมสำหรับประชากรบริสุทธิ์ของพระเจ้า - เอเฟซัส 5:3-5, 1 เปโตร 2:9, โคโลสี 2:6
3. อย่าเป็นหุ้นส่วนกับบรรดาผู้ที่ไม่เชื่อฟังเลย - เอเฟซัส 5:6-7, 1 ทิโมธี 5:22 , 1 เปโตร 1:14-16

สรุป: วันนี้เราได้เรียนรู้ถึงการเดินกับพระเจ้าโดยการเดินในความรักตามในเอเฟซัส 5:1-7 ให้เราเลียนแบบพระเจ้าให้สมกับเป็นบุตรที่รักของพระองค์ และดำเนินในความรักเหมือนพระคริสต์ พระองค์ทรงเลือกสรรท่านไว้ให้เป็นของพระองค์ ในฐานะประชากรบริสุทธิ์ของพระเจ้า อย่าพูดหรือทำในสิ่งที่ไม่สมควร และอย่ามีส่วนร่วมกับบรรดาผู้ที่ไม่เชื่อฟังซึ่งล่อลวงท่านด้วยวาจาไร้สาระเลย

คำถามอภิปราย:

1. การเดินในความรักคืออะไร และท่านจะเดินในความรักได้อย่างไร?
2. จากเอเฟซัส 5:1-7 อะไรบ้างที่ไม่ใช่การเดินในความรัก
3. ให้ใคร่ครวญข้อพระคัมภีร์และสารภาพความจริงว่า “ข้าพเจ้าเป็นบุตรที่รักของพระเจ้า” และ “ข้าพเจ้าเป็นประชากรบริสุทธิ์ของพระเจ้า”